แจกทอง
....ทีมข่าวการเงิน
18 ส.ค. 2554

....ทีมข่าวการเงิน
เมื่อเศรษฐกิจฟื้นตัวทุกอย่างก็เริ่มคึกคัก โดยเฉพาะธุรกิจบัตรเครดิต หลังจากซบเซาไปพักใหญ่ ตอนนี้ก็เริ่มบุกตลาดหาลูกค้าใหม่กันอีกแล้ว แต่ยังไม่เห็นใครอัดแคมเปญหนักเท่าธนาคารเอชเอสบีซี ที่ทุ่มทุนแจกสร้อยคอทองคำ 1 บาท ให้กับลูกค้าใหม่ที่ทำบัตรใหม่ของธนาคาร
งานนี้ วิชิต พยุหนาวีชัย ผู้อำนวยการบริหาร ฝ่ายบุคคลธนกิจ ธนาคารเอชเอสบีซี ประเทศไทย สั่งลุยไม่ยั้ง โดยโปรแกรมนี้แบงก์จะให้กับลูกค้าที่ได้รับการอนุมัติภายในสิ้นเดือน ส.ค.นี้
สำหรับเงื่อนไขที่จะได้ทองคำ 1 บาท ราคาเฉียดหมื่นเก้าพันบาทนั้น ลูกค้าจะต้องมียอดใช้จ่ายผ่านบัตรหลัก 4 แสน บาท ภายใน 2 เดือน นับแต่ได้รับอนุมัติบัตร และใช้บัตรอย่างน้อยเดือนละ 5 ครั้ง ติดต่อกัน 2 เดือน
โห...เงื่อนไขวีไอพีขนาดนี้ จะมีกี่คนได้ทองคำไปเชยชมหนอ